SARL-NUUS - SONDAG 25 JANUARIE 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink, koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), op 145,725 MHz vanuit Pretoria, 
met herleidings op 28,325, 14,235, 10,130, 7,066 en 3,695 MHz ESB, asook op 
51,400, 438,825 en 1 297 MHz FM in die Pretoria-gebied. (Ander nuuslesers 
verander soos toepaslik). 


STIL SLEUTEL 


Dit is met diep leedwese dat ons moet aankondig dat die sleutels van drie ra- 
dioamateurs dié week stil geword het. 


Die sleutel van Gerry Capper, ZS6GM, het aan die begin van die week stil 
geword. 


Die sleutel van Alfred Staegemann, ZS6ATN, het op Woensdag 21 Januarie 
2009 stil geword. Alfred was een van die stigterslede van die Kemptonpark 
A mateurradioklub. 


Die sleutel van Stan Zway, 4S6SDZ, het op 23 Januarie stil geword. Hy was vir 
baie jare lid van die Liga en die Pretoria Amateurradioklub. Hoewel hy byna 
lewenslank gestrem was, was hy altyd blymoedig, n wonderlike vriend van die 
amateurgemeenskap en n geesdriftige restoureerder van bootankers. Hy laat sy 
eggenote Lorraine, kinders, kleinkinders, agterkleinkiders en vriende na. 


Ons betuig ons innigste meegevoel aan die familie en vriende van die afgestorwe 
radioamateurs. 


POUSE 

In die nuus vandag; 

PRESIDENTSNET VANAAND OM 19:30 

BAGAR-LANSERING BEPLAN VIR 21 MAART 2009 

SARL NASIONALE KONVENSIEPROGRAM NEEM VORM AAN 
ZS8T OP LUG WEES SOOS TYD DIT TOELAAT 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


PRESIDENTSNET VANAAND OM 19:30 


Sluit vanaand, Sondag 25 Januarie, om 19:30 by die Presidentsnet aan. Op die 
spyskaart is die jongste nuus oor regulatoriese sake, Kraglyntelekommunikasie, 
die SARL se Nasionale Konvensie en `n uitnodiging aan klubs om 'n SARL 
Openbare Inligtingsbeampte aan te stel en deel te word van die SARL Openbare 
Inligtingsbeampte-netwerk. 


PIC-PROGRAMMERINGSKURSUS IN DURBAN VOL BESPREEK 


Die PIC-programmeringskursus in Durban is nou vol bespreek en geen verdere 
inskrywings word aanvaar nie. Daar is nog plek op die kursusse in Kaap- 
stad en Gauteng. Besoek asseblief die Radio Tegnologie in Aksie-bladsye op 
www.sarl.org.za. vir inligting oor die kursus en aanwysings vir inskrywing. Om 
by die RTA-bladsye uit te kom, kies “Activities” op die linkerkant van die tuis- 
bladsy en klik op RYA. 


BAGAR-LANSERING BEPLAN VIR 21 MAART 2009 


BAGAR se lansering is geskeduleer vir Saterdag 21 Maart tussen 07:00 en 07:80 
SAT vanaf die Irene-weerstasie. Hoewel al die toerusting vir die lansering reg 
is, het `n ontleding van die totale gewig en die beskikbaarheid van ballonne 
en heliumgas vertragings veroorsaak. Die loonvrag sluit in 'n HF-baken op 
7023 kHz, `n 2-m-baken en 'n APRS-stelsel. Die BACAR-span is besig om die 
loonvrag te herverpak om die gewig minder te maak. 


`n Opsporings- en beheerstasie sal vanaf die Nasionale Amateurradiosentrum 
in werking wees en radioamateurs word benodig om die roete van BAGAR te 
karteer asook om verslae van stasies regoor die land te koërdineer. Om by die 
BACAR-span aan te sluit, stuur `n e-pos aan saamsat@intekom.co.za om te 
verseker dat u gereeld die jongste inligting oor die projek ontvang. 


Koste is ook `n bydraende faktor. Die beraamde koste van die ballonne en gas is 
omtrent R5000. Verlede jaar het SA AMSAT `n BACAR-fonds gestig met net 
meer as R200 in die bank. Borgskappe vir hierdie eerste vlug in baie jare word 
gevra. Jou donasie aan die projek sal waardeer word. Donasies can gemaak 
word aan SA AMSAT by ABSA Bank, taknommer 632 005 en rekeningnommer 
560 153 171. 


Besoek www.amsatsa.org.za vir meer inligting. 
SARL SE NASIONALE KONVENSIEPROGRAM NEEM VORM AAN 


Die program vir die SARL se Nasionale Konvensie wat in die Wes-Kaap gehou 
word oor die naweek van 24 tot 26 April 2009, is besig om vorm aan te neem 
met funksies van Vrydag tot Sondag. Die gasspreker tydens die jaarlikse toeken- 
ningsdinee sal dr Sias Mostert wees. Dr Mostert is bekend vir sy werk op SunSat 
en SumbandilaSat. Die Algemene Jaarvergadering vind Saterdagoggend by die 
Oakdaleklub in Bellville plaas. 


Mosies en besprekingspunte vir insluiting in die agenda moet die sekretaris 
laatsens 31 Januarie bereik. Stuur die inligting aan secretary@sarl.org.za. 


'n Volledige konvensieprogram en registrasie-inligting sal gedurende die volgende 
twee weke op die SARL-webtuiste gepos word. Bly ingeskakel by SARLNuus 
vir gereelde opdatering, maar maak intussen `n aantekening van die datums 24 
tot 26 April, die begin van die groen seisoen in die Kaap en `n goeie tyd vir `n 
vakansie-wegbreek voor of na die konvensie. 


HAMNET BYDERHAND NA NOODSEIN VANAF SEILJAG 


Toe die SARL Donderdagmiddag deur die Amerikaanse kuswag gekontak is oor 
`n noodsein vanaf die @ueegueg IT, het Hamnet dadelik vir Alistair Campbell, 
ZS5MU, wat `n daaglikse maritieme mobiele net bedryf, gekontak om te hoor 
of hy enige inligting ontvang het. Die bedieners van die maritieme mobiele net 
het nie van die seiljag geweet nie. Alistair het die kuswag op Réunion gekontak 
en hulle het onmiddellik met 'n soek-en-reddingsaksie begin. 


Die nuutste inligting vanaf MRGCC is dat die omgeslane seiljag gevind is. Een 
oorlewende is Vrydag deur `n handelsvaartuig opgepik. 'Twee ander mans is 
blykbaar oorboord sonder reddingsbaadjies. 


ZS8T OP LUG SOOS TYD DIT TOELAAT 


In `n onderhoud met Amateur Radio Mirror Internasionaal, het Petrus 
Kritzinger, 4S8T', gesê dat sy stywe werklading hom min tyd gun om op die lug 
te kom. Hy het ook antennaprobleme gehad weens die sterk winde en algemene 
swak weersomstandighede. Hy het wel kans gekry om die Stepper vertikale 
antenna, op te rig en `n paar toetskontakte gemaak met stasies in Suid-Afrika 
en Rusland. Luister vir hom op 20 meter. Hy hoop om aktief te wees soos wat 
sy werkskedule dit toelaat, hoofsaaklik op 20 meter. Luister na die onderhoud 
Oop www.sarl.org.za. 


SARL BHF/UHF-KOMPETISIE 


Lede van die Magalies Radioamateurklub en Pretoria ARK het koppe bymekaar- 
gesit oor die reëls vir die SARL BHF/UHF-kompetisie. Die nuwe reëls sal eers- 
daags in die SARL Kompetisiehandboek gepubliseer word. Baie dankie aan 
Johan, ZS6JPN, en sy komitee. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal kalm wees. Die 
voorspelde effektiewe sonvlektelling sal gedurende die komende week minder as 
5 wees. 


15 en 20 m is die beste keuse vir DX met moontlike 15- en 20-m-openinge vanaf 
12:00 SAT na Indië. 15-m-kontakte met Nieu-Seeland gaan vir `n kort rukkie om 
(8:00 moontlik wees. Om 08:00 is daar moontlike 20-m-openinge na, Australië. 
Kontakte met Peru is baie onwaarskynlik. Brasilië kan waarskynlik vanaf 18:00 
op 20 m gewerk word. Vanaf ongeveer 18:00 is daar moontlike kort, swak 20-m- 
openinge na Europa. Kontakte met die VSA se Ooskus is vanaf 18:00 moontlik 


op 15 m. 10 MHz lyk laatmiddag en na sonsonder bruikbaar vir die Morsekode- 
en digitale entoesiaste. 


Plaaslike toestande gaan gedurende die dag op 40 m goed wees. 80 m behoort 
vroegoggend en laatmiddag goeie resultate oor die korter afstande, byvoorbeeld 
tussen ZS5 en ZS6, te lewer. 30 m sal gedurende die middel van die dag goeie 
resultate tussen 7S6 en ZS1 lewer. Selfs 20) m word n bietjie wakker voor 
oggendtee. Saans is 80 m die beste keuse. Met somer hier kan die donderstorms 
en statiese geraas n bietjie uitdagend wees. 


Onthou dat hierdie net 'n voorspelling is en dat HF jou aangenaam kan verras. 
Skakel jou stel aan, luister en roep ook CG@ om seker te maak dat jy deel van 
die opwinding is. 


Besoek gerus www.spaceweather.co.za vir meer inligting. 
Ten slotte: 
DAGBOEK VAN GEBEURE 


25 Januarie, vanaand Presidentsnet; 31 Januarie Mosies en agenda-items vir 
die SARL 2009 AJV moet in wees; Gedurende Januarie Stuur nominasies vir 
SARL-toekennings in; 15 Februarie sluitingsdatum vir inskrywings vir Tinus 
Lange-toekennings; 21 Februarie PIC-kursus in Durban; 21 Maart BACAR- 
lansering; 24-26 April SARL Nasionale Konvensie, Kaapstad. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook `n 
potgooi-uitsending deur ZS5RO waarna geluister kan word. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. 


Dankie dat u geluister het. 73. 
/EX 


